
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 989 

14 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αξιολόγηση των εποπτευόμενων από τη Γενική Γραμ- 
ματεία Έρευνας και Τεχνολογίας Ερευνητικών Κέ¬ 


ντρων και Ινστιτούτων. 1 

Τροποποίηση - Συμπλήρωση της αριθμ. 5651/ 
ΔΒΕ3033/21.3.2005 "Πρόσκληση εκδήλωσης εν¬ 
διαφέροντος για τη συγκρότηση Μητρώου Αξιολο- 
γητώντου Αναπτυξιακού ν.3299/2004 (ΦΕΚ 261 Α7 

2004)". 2 

Καθορισμός των επενδυτικών σχεδίων που αφορούν 
την παραγωγή και μεταποίηση των γεωργικών 
προϊόντων και υπάγονται στις διατάξεις του ν. 
3299/2004. 3 


ΑΠΟΦΑΣΕΙ Σ 

Αριθ. 8354(ΦΟΡ)660 (1) 


Αξιολόγηση των εποπτευομένων από τη Γ ενική Γ ραμμα- 
τεία Έρευνας και Τεχνολογίας Ερευνητικών Κέντρων 
και Ινστιτούτων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1 .Τις διατάξεις: 

α. Του ν. 1514/1985 «Ανάπτυξη επιστημονικής και τε¬ 
χνολογικής έρευνας» (ΦΕΚ 13/Α) όπως έχει τροποποιηθεί 
και ισχύει σήμερα. 

β. Του άρθρου 2 του ν. 2919/2001 «Σύνδεση έρευνας και 
τεχνολογίας με την παραγωγή και άλλες διατάξεις» (ΦΕΚ 
128/Α). 

γ. Του άρθρου 24 του ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ137/Α). 

δ. Του άρθρου 6 του ν. 1256/1982 (ΦΕΚ 65/Α) «Για την 
πολυθεσία, τηνπολυαπασχόλησηκαιτην καθιέρωση ανω- 
τάτου ορίου απολαβών από το Δημόσιο Τομέα καθώς και 
για το Ελεγκτικό Συνέδριο, το Νομικό Συμβούλιο του Κρά¬ 
τους και άλλες διατάξεις» όπως έχει τροποποιηθεί με το 
άρθρο 33 του ν. 1326/1983 και αντικατασταθεί με το άρ¬ 
θρο 4 του ν. 2303/1995 (ΦΕΚ80/Α)το οποίο (άρθρο 4 του 
ν. 2303/1995 καταργήθηκε με την παρ. Ιτουαρθρ. 14 του 
ν. 2703/1999 (ΦΕΚ72/Α). 


ε. Των άρθρων 1 και 5 του ν. 2771/1999 «Περί Ειδικών 
Λογαριασμών και άλλες διατάξεις» (ΦΕΚ 280/Α). 

στ. Των άρθρων 5 και 12 του ν. 2860/2000 «Διαχείριση, 
παρακολούθηση και Έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ 251/Α). 

2. Το άρθρο 1 του π.δ. 27/1996 «Συγχώνευση των υπουρ- 
γείωνΤουρισμού, Βιομηχανίας, Ενέργειας και Τεχνολογίας 
και Εμπορίου στο Υπουργείο Ανάπτυξης» (ΦΕΚ 19/Α). 

3. Το π.δ. 122/2004 «Ανασύσταση του Υπουργείου Του¬ 
ρισμού» (ΦΕΚ 85/Α). 

4. Το π.δ. 4/2002 (ΦΕΚ 3/Α) «Εκτέλεση ενεργειών Τεχνι¬ 
κής βοήθειας - στήριξης και διαχείριση των αντιστοίχων 
πόρων καθώς και την υπ’ αριθμ. 60630 /ΕΥΣ 5671/ 
16.9.2003 εγκύκλιο του Υπουργείου Οικονομίας και Οικο¬ 
νομικών “εξειδίκευση της εφαρμογής του π.δ. 4/2002 
«εκτέλεση ενεργειών Τεχνικής βοήθειας-στήριξης και 
διαχείριση των αντιστοίχων πόρων”». 

5. Το άρθρο 4 του Π.Δ.248/1989 (ΦΕΚ 99/Α) " Οργανι¬ 
σμός της Γενικής Γραμματείας Έρευνας και Τεχνολο¬ 
γίας" όπως έχει τροποποιηθεί με το άρθρο 2 του Π.Δ. 
179/1992, το άρθρο 2 του ΠΔ 147/1994 και ΠΔ 128/1997. 

6. Την κοινή απόφαση 5439/1985 "Σύσταση Ειδικών Λο¬ 
γαριασμών στο ΥΒΕΤ και στους εποπτευόμενους από αυτό 
φορείς για την αξιοποίηση των κονδυλίων έρευνας" όπως 
τροποποιήθηκε και συμπληρώθηκε με τις υπ’ αριθμ. 
5056/20.5.1987,7401/11.5.1988, 570/19.1.1994, 14231 
(ΦΟΡ)2738/1994 και 12739/20.10.2000, όμοιες αποφάσεις. 

7. Την 0(2001) 550/14.3.2001 απόφαση της Επιτροπής 
των Ευρωπαϊκών Κοινοτήτων με την οποία εγκρίνεται το 
Ε ΠΑΝ και καθορίζεται η συνδρομή των διαρθρωτικών τα¬ 
μείων ΕΤΠΑ και ΕΚΤ. 

8. Την Ε(2004)5484/21.12.2004 απόφαση της Επιτρο¬ 
πής των Ευρωπαϊκών Κοινοτήτων με την οποία εγκρίνεται 
η αναθεώρηση του ΕΠΑΝ. 

9. Την πρόσκληση εκδήλωσης ενδιαφέροντος προς 
τους δυνητικούς τελικούς δικαιούχους για υποβολή προ¬ 
τάσεων με Α.Π.2228/4.3.2005. 

10. Την υπ’ αριθμ. 5816/Β1/9.1.1 ./2085/6.6.2005 πράξη 
ένταξης του έργου "Μελέτες Αξιολόγησης Ερευνητικών 
Φορέων-2005." στο Ε.Π "Ανταγωνιστικότητα", μέτρο 9.1. 

11. Την ανάγκη αξιολόγησης των Ερευνητικών Κέντρων 
και Ινστιτούτων που εποπτεύονται από τη ΓΓΕΤ, αποφασί¬ 
ζουμε: 

Α Καθορίζουμε τα κριτήρια της αξιολόγησης των επο¬ 
πτευόμενων από τη Γενική Γραμματεία έρευνας και Τε¬ 
χνολογίας Ερευνητικών Κέντρων και Ινστιτούτων, η οποία 
θα γίνει στο πλαίσιο του έργου "Μελέτες Αξιολόγησης 
Ερευνητικών Φορέων-2005" μέτρο 9.1ως εξής: 

1. ποιότητα: αναφέρεται στο μέγεθος και στην καινοτό- 
μο δυνατότητα των ερευνητικών δραστηριοτήτων. 

2. παραγωγικότητα: αφορά στο παραγόμενο από την 
ερευνητική ομάδα έργο. 

3. σχέση προς την κοινωνία: καλύπτειτον επιστημονικό, 
τεχνικό και κοινωνικό αντίκτυπο της ερευνητικής δραστη¬ 
ριότητας. 

4. Ζωτικότητα και αποτελεσματικότητα: αναφέρεται 
στην εσωτερική και εξωτερική δυναμική της ερευνητικής 
ομάδας σε σχέση με τις επιλογές και τα αποτελέσματα 
της ερευνητικής δραστηριότητας. 

Β. Η αξιολόγηση των ερευνητικών κέντρων και Ινστιτού¬ 
των θα γίνει από εμπειρογνώμονες (καθηγητές πανεπι¬ 
στημίων και ερευνητές) του εξωτερικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 

-♦- 

Αριθ. 14288/ΔΒΕ4379 (2) 

Τροποποίηση - Συμπλήρωση της αριθμ. 5651/ΔΒΕ3033/ 
21.3.2005 "Πρόσκληση εκδήλωσης ενδιαφέροντος για 
τη συγκρότηση Μητρώου Αξιολογητών του Αναπτυ¬ 
ξιακού ν.3299/2004 (ΦΕΚ 261 Α'/ 2004)". 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Το Ν.1558/1985 (ΦΕΚ. 137/Α/1985) "Κυβέρνηση και 
Κυβερνητικά όργανα", όπως ισχύει. 

2. Τις διατάξεις του π.δ. 229/1986 (ΦΕΚ 96/Α/16.7.1986) 
"Σύσταση και Οργάνωση της Γενικής Γραμματείας Βιομη¬ 
χανίας", του π.δ. 396/1989 (ΦΕΚ 172/Α/16.6.1989) "Οργα¬ 
νισμός της Γενικής Γραμματείας Βιομηχανίας", του π.δ. 
189/1995 (ΦΕΚ 99/Α/1995) "Συμπλήρωση και τροποποίη¬ 
ση του π.δ. 396/1989", του π.δ. 27/1996 (ΦΕΚ 19/Α/1996) 
"Συγχώνευση των Υπουργείων Τουρισμού, Βιομηχανίας 
Ενέργειας και Τεχνολογίας και Εμπορίου στο Υπουργείο 
Ανάπτυξης" και του π.δ. 122/2004 (ΦΕΚ 85/Α/17.3.2004) 
"Ανασύσταση του Υπουργείου Τουρισμού". 

3. Το π.δ. 121/10.3.2004 "Διορισμός Υπουργών και Υφυ¬ 
πουργών" (ΦΕΚ 84/Α/10.3.2004). 

4. Την υπ' αριθμ. Οικ. 614/5.4.2004 Κοινή Απόφαση του Πρω¬ 
θυπουργού και του Υπουργού Ανάπτυξης σχετικά με "Διορι¬ 
σμό του Γενικού Γραμματέα στη Γενική Γραμματεία Βιομηχα¬ 
νίας του Υπουργείου Ανάπτυξης" (ΦΕΚ 106/Γ/13.4.2004). 

5. Τον Αναπτυξιακό ν.3299/2004 (ΦΕΚ 261 Α'/2004). 

6. Την έγκριση της Ευρωπαϊκής Επιτροπής με αρ. 
0(2005) 166 Ιίπ/2.2.2005 για τον Αναπτυξιακό Νόμο (Ν. 
3299/2004) - καθεστώς ενίσχυσης 573/2004 - Ελλάδα. 

7. Τις ανάγκες υλοποίησης του Αναπτυξιακού ν.3299/ 
2004 (ΦΕΚ 261 Α'/2004). 

8. Την ανάγκη αξιολόγησης των υποβαλλόμενων προ¬ 
τάσεων στα πλαίσια του Αναπτυξιακού ν.3299 /2004 (ΦΕΚ 
261 Α'/2004), αποφασίζουμε: 

Τροποποιούμε και συμπληρώνουμε την αριθμ. 5651/ 
ΔΒΕ3033/21.3.2005 απόφαση στην παράγραφο 4 ως εξής: 


4. Α) Η αξιολόγηση των υποψήφιων αξιολογητών θα διε- 
ξαχθεί από επιτροπή αποτελούμενη από τους: 

- Τσιάτσιο Παναγιώτη, Προϊστάμενο της Διεύθυνσης 
Προσωπικού 

- Σταματάκη Διονυσία, Προϊσταμένη της Διεύθυνσης 
Ποιότητας 

- Καρτσακλή Αδαμαντία, Προϊσταμένη της Διεύθυνσης 
Βιομηχανικών Επενδύσεων 

- Βλαχούλη Κωνσταντίνο, Προϊστάμενο της Διεύθυνσης 
Μ.Μ.Ε. 

- Παναγιωτακοπούλου Μαγδαληνή, Προϊσταμένη της 
Διεύθυνσης Δ.Υ.Β. 

Η Γ ραμματεία της Επιτροπής αποτελείται από τις Αρ- 
γυρώ Γιαννουλάτου και Βαρβάρα Ακριτοπούλου, υπαλ¬ 
λήλους της Γ.Γ.Β. 

Έργο της επιτροπής είναι η αξιολόγηση των υποψη¬ 
φίων και η συγκρότηση του Μητρώου που θα υποβληθεί 
προς έγκριση στον Υπουργό Ανάπτυξης. 

Β) Ορίζουμε ομάδα υποστηρικτική της Επιτροπής Αξιο¬ 
λόγησης, αποτελούμενη από τους κάτωθι υπαλλήλους 
της ΓΓΒ: 

1. Καλύβα Μαρία 

2. Γιαννουλάτου Αργυρώ 

3. Ακριτοπούλου Βαρβάρα 

4. Καραγιάννη Μαρία 

5. Νανούρη Αικατερίνη 

Έργο της άνω ομάδας, είναι ο έλεγχος των στοιχείων 
των υποβληθέντων φακέλων, η παράθεση των στοιχείων 
των υποψηφίων σε πίνακες, και η εισήγηση επί της έντα¬ 
ξής τους ή μη στο Μητρώο Αξιολογητών. 

Οι δαπάνες της ανωτέρω υποστηρικτικής ομάδας 
βαρύνουντο σχετικό λογαριασμό Π .Δ.Ε. /2003/ ΣΕ02730055. 

Κατά τα λοιπά ισχύει ως έχει η αριθμ. 5651/ 
ΔΒΕ3033/21.3.2005 απόφαση του Υπουργού Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2005 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. 24935 (3) 

Καθορισμός των επενδυτικών σχεδίων που αφορούν την 
παραγωγή και μεταποίηση των γεωργικών προϊόντων 
και υπάγονται στις διατάξεις του ν. 3299/2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του ν. 3299/2004 "Κίνητρα Ιδιωτικών 
Επενδύσεων για την Οικονομική Ανάπτυξη και την Περι¬ 
φερειακή Σύγκλιση" (ΦΕΚ 261/Α/23.12.2004), και ειδικό¬ 
τερα το άρθρο 3 παρ 2 (α) αυτού. 

2. Τις Κοινοτικές κατευθυντήριες γραμμές γιατις κρατι¬ 
κές ενισχύσεις στο τομέα της Γεωργίας (2000/0 28/2002 
της 1ης Απριλίου 2000). 

3. Τον Κανονισμό 1/2004 της Επιτροπής της 23ης Δε¬ 
κεμβρίου 2003 σχετικά με την εφαρμογή των άρθρων 87 
και 88 της συνθήκης ΕΚ στις κρατικές ενισχύσεις προς μι- 
κρομεσαίες επιχειρήσεις που δραστηριοποιούνται στους 
τομείς της παραγωγής, μεταποίησης και εμπορίας γεωρ¬ 
γικών προϊόντων (Ε 0001/3.1.2004). 

4. Τον Κανονισμό 70/2001 Επιτροπής της 12ης Ιανουά¬ 
ριου και ειδικότερα το Παράρτημα I αυτού "Ορισμός των 
μικρών και μεσαίων επιχειρήσεων" (Ι_ 10/13.1.2001), όπως 
ισχύει. 

5. Τον Κανονισμό (ΕΟΚ) 2019/1993 (I 184/27.7.1993) 
του Συμβουλίου, όπως ισχύει. 

6 Την Οδηγία 75/268/ΕΟΚ του Συμβουλίου της 28ης 
Απριλίου 1975 (1128/19/5/1975), όπως ισχύει. 

7. Τις διατάξεις του ν. 1558/1985 (ΦΕΚ 137/Α/26.7.1985) 
"Κυβέρνηση & Κυβερνητικά Όργανα", όπως ισχύει. 

8. Τις διατάξεις του άρθρου 1 παρ. 1, 2 και 3 του ν. 
1338/1983 "Εφαρμογή του κοινοτικού δικαίου - ΦΕΚ 
36/τ.Α'/1983 ", όπως τροποποιήθηκε από το άρθρο 6 του 
ν. 1440/1984 Συμμετοχή της Ελλάδας οτο κεφάλαιο, στα 
αποθεματικά και στις προβλέψεις της Ευρωπαϊκής Κοινό¬ 
τητας Άνθρακα και Χάλυβα και του εφοδιασμού ΕΥΡΑ- 
ΤΟΜ (ΦΕΚ 70/1984 τεύχος Α) και οτο άρθρο 65 του ν. 
1892/1990 (ΦΕΚ 101 Α). 

9. Τις διατάξεις του άρθρου 22 παρ.3 του ν.992/1979 
"περί οργανώσεων των διοικητικών υπηρεσιών για την 
εφαρμογή της Συνθήκης προσχώρησης της Ελλάδας 
στις Ευρωπαϊκές κοινότητες και ρύθμισης συναφών 
θεσμικών και οργανωτικών θεμάτων" (ΦΕΚ 280/79 
τεύχος Α). 

10. Τις διατάξειςτου άρθρου 1 παρ.4του ν.δ. 131/1974 
"περί παροχής οικονομικών ενισχύσεων εις την γεωργική, 
κτηνοτροφική, δασική και αλιευτική παραγωγή" (ΦΕΚ 
220/74 τεύχος Α), όπως τροποποιήθηκε και ισχύει. 

11. Τις διατάξεις του π.δ. 121/2004 (Φ.Ε.Κ. 84/Α7 
10.3.2004) "Διορισμός Υπουργών και Υφυπουργών". 

12. Τις διατάξεις του π.δ. 178/2000 (Φ.Ε.Κ. 

165/Α/14.7.2000) "Περί Οργανισμού του Υπουργείου 
Εθνικής Οικονομίας". 

13. Το υπ’ αριθμ. 81/20.3.2002 π.δ. (ΦΕΚ 57/Α/ 
21.3.2002) "Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και 
Οικονομικών". 

14. Τις διατάξεις του π.δ. 402/1988 Οργανισμός Υπουρ¬ 
γείου Γεωργίας όπως τροποποιήθηκε και ισχύει σήμερα. 

15. Την υπ’ αριθμ. 14650/ΔΙΟΕ 85/17.3.2004 (ΦΕΚ 
519/Β/17.3.2004) κοινή απόφαση του Πρωθυπουργού και 
του Υπουργού Οικονομίας και Οικονομικών "Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών", αποφασίζουμε: 

Άρθρο 1 
Ορισμοί 

1. α. Με την παρούσα απόφαση καθορίζονται τα επεν¬ 
δυτικά σχέδια που υπάγονται στις ενισχύσεις του ν. 
3299/2004 και αφορούν την παραγωγή και μεταποίηση 
των γεωργικών προϊόντων, τα οποία εμπίπτουν στο πεδίο 
εφαρμογής του Παραρτήματος I της Συνθήκης της Ευ¬ 
ρωπαϊκής Κοινότητας. 

Δεν περιλαμβάνονται τα επενδυτικά σχέδια του τομέα 
της αλιείας και της υδατοκαλλιέργειας. 

β. Με την απόφαση αυτή καθορίζονται προδιαγραφές, 
πρόσθετοι όροι, περιορισμοί και προϋποθέσεις για την 
εφαρμογή των ενισχύσεων στα επενδυτικά αυτά σχέδια. 

2. Για τους σκοπούς της παρούσας απόφασης και σύμ¬ 
φωνα με τον Κανονισμό 1/2004 της Επιτροπής της 23ης 
Δεκεμβρίου 2003 (Ε0001/3.1.2004), ορίζονται ως : 


α. "Γεωργικά προϊόντα" 

ί. τα προϊόντα που απαριθμούνται στο Παράρτημα I της 
Συνθήκης της Ε Κ, εκτός των προϊόντων του το μέα της αλι¬ 
είας και της υδατοκαλλιέργειας, 
ϋ. τα προϊόντα φελλού (κωδικοί ΣΟ 4502,4503 και 4504) και 
ίϋ. τα προϊόντα που χρησιμεύουν για απομίμηση ή υπο¬ 
κατάσταση του γάλακτος και των γαλακτοκομικών προϊό¬ 
ντων, όπως αναφέρονται στο άρθρο 3 παρ 2 του Κανονι¬ 
σμού (ΕΟΚ) αριθ. 1898/1987 του Συμβουλίου. 

β. "Μεταποίηση γεωργικού προϊόντος", η επέμβαση σε 
ένα γεωργικό προϊόν όταν το προϊόν που προκύπτει από 
την επέμβαση είναι επίσης "γεωργικό". 

3. Η παρούσα απόφαση δεν καταλαμβάνει τα επενδυτι¬ 
κά σχέδια που αφορούν την επεξεργασία "γεωργικών 
προϊόντων" εφόσον τα παραγόμενα προϊόντα δεν θεω¬ 
ρούνται "γεωργικά προϊόντα" κατά τα ανωτέρω. Για τα 
επενδυτικά αυτά σχέδια οι ενισχύσεις παρέχονται σύμ¬ 
φωνα με τις κατά περίπτωση διατάξεις του ν. 3299/2004. 

4. Οι ενισχύσεις για τα επενδυτικά σχέδια της παρού¬ 
σας απόφασης παρέχονται μόνο σε επιχειρήσεις που χα¬ 
ρακτηρίζονται ως "μικρομεσαίες επιχειρήσεις" σύμφωνα 
με τον κανονισμό (ΕΚ) αριθμ. 70/2001 της Ευρωπαϊκής 
Επιτροπής 12.1.2001 (ΕΕ2001 Ε 10/33), όπως ισχύει. 

5. Τα επενδυτικά σχέδια που περιλαμβάνονται στην πα¬ 
ρούσα απόφαση αφορούν την ίδρυση νέων ή την επέκτα¬ 
ση και τον εκσυγχρονισμό υφιστάμενων μονάδων εκτός 
αν ορίζεται διαφορετικά στις επί μέρους διατάξεις. 

Τα επενδυτικά σχέδια εκσυγχρονισμού υφιστάμενων μο¬ 
νάδων δεν μπορεί να επιφέρουν αύξηση της παραγωγικής 
δυναμικότητος αυτών σε ποσοστό μεγαλύτερο του 20% 
και μπορεί να υλοποιούνται με ή χωρίς αλλαγή του τόπου 
εγκατάστασης. Στις περιπτώσεις που η επερχόμενη αύξη¬ 
ση της παραγωγικής δυναμικότητας υπερβαίνει το ως άνω 
όριο τα επενδυτικά σχέδια χαρακτηρίζονται ως επέκταση. 

6. Οι ενισχύσεις παρέχονται σε επενδυτικά σχέδια για 
τα οποία αποδεικνύεται με επαρκή στοιχεία η ύπαρξη στο 
μέλλον συνήθους δυνατότητας διάθεσης των προϊόντων 
στην αγορά, λαμβάνοντας υπόψη και τους περιορισμούς 
στην παραγωγή ή τα ανώτερα όρια της κοινοτικής στήρι¬ 
ξης στο πλαίσιο των Κοινών Οργανώσεων Αγοράς. 

7. Κάθε ενίσχυση που παρέχεται βάσει της παρούσας 
απόφασης πληροί: όλες τις προϋποθέσεις του Κανονι¬ 
σμού (ΕΚ) 1/2004 (23/12/2003) της Ευρωπαϊκής Επιτρο¬ 
πής σχετικά με την εφαρμογή των άρθρων 87 και 88 της 
συνθήκης ΕΚ στις κρατικές ενισχύσεις προς μικρομεσ- 
σαίες επιχειρήσεις που δραστηριοποιούνται στους το¬ 
μείς της παραγωγής και μεταποίησης γεωργικών προϊό¬ 
ντων (1001/3.1.2004). 

Άρθρο 2 

Υπαγόμενα Επενδυτικά σχέδια 
1. Επενδυτικά σχέδια στον πρωτογενή τομέα : 

Η ενίσχυση των επενδυτικών σχεδίων γεωργικών και 
κτηνοτροφικών εκμεταλλεύσεων πρέπει να συμβάλλει 
ατην επίτευξη ενός ή περισσότερων από τους ακόλου¬ 
θους στόχους: (α) μείωση του κόστους παραγωγής , (β) 
βελτίωση και αναδιάταξη της παραγωγής, (γ) βελτίωση 
της ποιότητας, (δ) διατήρηση και βελτίωση του φυσικού 
περιβάλλοντος , των συνθηκών υγιεινής και των προτύ¬ 
πων καλής διαβίωσης των ζώων και (ε) προώθηση της δια¬ 
φοροποίησης των γεωργικών δραστηριοτήτων. 

α. Στην υποπερίπτωση ϋ της περ. α της παρ 1 του άρ¬ 
θρου 3 του ν. 3299/2004 υπάγονται επενδυτικά σχέδια 

που αναφέρονται σε μηχανικά μέσα σποράς, καλλιέργει¬ 
ας και συγκομιδής αγροτικών προϊόντων τα οποία πραγ¬ 
ματοποιούνται από αγροτικούς ή αγροτοβιομηχανικούς 
συνεταιρισμούς, καθώς και ομάδες παραγωγών ή ενώ¬ 
σεις ομάδων παραγωγών, οι οποίες έχουν συσταθεί σύμ¬ 
φωνα με την κοινοτική νομοθεσία. Τα επενδυτικά σχέδια 
δεν πρέπει νσ αφορούν αύξηση της καλλιεργούμενης 
έκτασης μεγαλύτερη ταυ 20% της υφιστάμενης. 

β. Στην υποπερίπτωση ϋίτηςπερ. ατηςπαρ. 1 του άρθρου 
3 του ν. 3299/2004 υπάγονται επενδυτικά σχέδια για την τυ¬ 
ποποίηση, συσκευασία ή συντήρηση γεωργικών προϊόντων 
φυτικής ή ζωικής προέλευσης, τα οποία προέρχονται από 
γεωργικές ή κτηνοτροφικές εκμεταλλεύσεις και δεν έχουν 
υποστεί επεξεργασία από μεταποιητική δραστηριότητα. 

γ. Στην υποπερίπτωση ίν της περ. α της παρ. 1 του άρ¬ 
θρου 3 του ν. 3299/2004 υπάγονται τα παρακάτω επενδυ¬ 
τικά σχέδια: 

ί. Στον τομέα φυτικής παραγωγής ενισχύονται επενδυ¬ 
τικά σχέδια εκσυγχρονισμού ή και επέκτασης υφιστάμε¬ 
νων μονάδων, μέχρι 20% της καλλιεργούμενης έκτασης, 
γεωργικών επιχειρήσεων θερμοκηπιακού τύπου και βιο¬ 
λογικής γεωργίας, για παραγωγή κηπευτικών, μανιτα- 
ριών, ανθοκομικών, πολλαπλασιαστικού υλικού και κάθε 
άλλου προϊόντος δενδροκηπευτικής. 

Ειδικότερα για τις επιχειρήσεις θερμοκηπιακού τύπου, ενι- 
σχύονται μόνο τα επενδυτικά σχέδιο που αφορούν τη καλ¬ 
λιέργεια με την μέθοδο της υδροπονικής ή αεροπονικής. 

Π. Στον κτηνοτροφικό τομέα ενισχύονται επενδυτικά 
σχέδιο εκσυγχρονισμού ή και επέκτασης υφιστάμενων 
μονάδων, με αύξηση της δυναμικότητος μέχρι 20% σε μο¬ 
νάδες ζωικού κεφαλαίου, των επιχειρήσεων εσταυλισμέ- 
νου ή ημιεσταυλισμένου τύπου που αφορούν: 

- Βοοτροφικές μονάδες κρεατοπαρογωγής 

- Βοοτροφικές μονάδες γαλακτοπαραγωγής με την 
προϋπόθεση ότι ο φορέας διαθέτει την απαιτούμενη πο¬ 
σόστωση αγελαδινού γάλακτος ή αναλαμβάνει με σχετι¬ 
κή υπεύθυνη δήλωση να την εξασφαλίσει πριν από την κα¬ 
ταβολή της πρώτης δόσης πληρωμής 

- Αιγοπροβατοτροφικές μονάδες 

- Χοιροτροφικές μονάδες 

- Πτηνοτροφικές εκμεταλλεύσεις 

- Κονικλοτροφικές εκμεταλλεύσεις 

- Εκμεταλλεύσεις εκτροφής γουνοφόρων ζώων 

- Μονάδες αναπαραγωγής μονόπλων. 

- Μελισσοκομικές μονάδες 

- Σηροτροφικές μονάδες 

- Μονάδες εκτροφής σαλιγκαριών. 

- Μονάδες εκτροφής θηραμάτων 

δ. Για την αξιολόγηση των επενδυτικών σχεδίων που πε- 
ριγράφονται στην παρούσα παράγραφο, αντίγραφο του 
φακέλου διαβιβάζεται στην αρμόδια Υπηρεσία του 
Υπουργείου Αγροτικής Ανάπτυξης και Τροφίμων ή στην 
αρμόδια Δ/νση Γεωργικής Ανάπτυξης της Περιφέρειας, η 
οποία εντός μηνάς γνωμοδοτεί ως προς την τήρηση των 
προαναφερόμενων προϋποθέσεων καθώς καιτην συμβα¬ 
τότητα του με την κοινοτική νομοθεσία και ειδικότερα 
τους περιορισμούς στο πλαίσιο της Κοινής Οργάνωσης 
Αγοράς. 

ε. Για την εφαρμογή του πρώτου κριτηρίου της περί¬ 
πτωσης δί της παρ. 1 του άρθρου 6 ν. 3299/2004" Η κατά¬ 
ταξη της πρωτογενούς δραστηριότητας ως υψηλής, μέ¬ 
σης ή χαμηλής προτεραιότητας σύμφωνα με την γεωργι¬ 
κή πολιτική της χώρας", όλες οι δραστηριότητες που 


περιγράφονται στην παρούσα παράγραφο χαρακτηρίζο¬ 
νται ως υψηλής προτεραιότητας. 

2.Επενδυτικά σχέδια του δευτερογενή τομέα που αφο¬ 
ρούν μεταποίηση γεωργικών προϊόντων. 

Η ενίσχυση των επενδυτικών σχεδίων μεταποίησης γε¬ 
ωργικών προϊόντων πρέπει να συμβάλει στη βελτίωση της 
κατάστασηςτου συγκεκριμένου βασικού κλάδου γεωργι¬ 
κής παραγωγής και να εξασφαλίζουν ικανοποιητική συμ¬ 
μετοχή των παραγωγών των βασικών προϊόντων στα οφέ¬ 
λη που προκύπτουν. 

Τα επενδυτικά σχέδια του δευτερογενούς τομέα που 
αφορούν μεταποίηση γεωργικών προϊόντων σύμφωνα με 
την υποπερίπτωση ίϋ της περίπτωσης της παραγρ. 1 και 
τις αντίστοιχες περιπτώσεις της παρ. Ιετου άρθρου 3του 
ν. 3299/2004, είναι τα εξής: 

α. Στην μεταποίηση γεωργικών προϊόντων φυτικής προ¬ 
έλευσης ενισχύονται τα επενδυτιικά σχέδια που αφο¬ 
ρούν: 

ί. τομέας δημητριακών 

• Μονάδες ξηραντηρίων δημητριακών. 

• Μονάδες επεξεργασίας δημητριακών και παραγωγής 
αλεύρων και σιμιγδαλιών για επενδυτικά σχέδια εκσυγ¬ 
χρονισμού. 

• Μονάδες επεξεργασίας δημητριακών για παραγωγή 
βύνης, αμύλου γλουτένης. 

• Μονάδες αποφλοίωσης ρυζιού για επενδυτικά σχέδια 
που αφορούν την παραγωγή προϊόντων τα οποία υπόκει- 
νται σε επεξεργασία λείανσης ή και χρωματοδιαλογής ή 
και υγροθερμικής επεξεργασίας. 

•. τομέας ελαιούχων προϊόντων: 

- Μονάδες ελαιοτριβείων για επενδυτικά σχέδια που 
αφορούν: 

• Εκσυγχρονισμό υφιστάμενων μονάδων 

• Ίδρυση νέων μονάδων ή επέκταση υφισταμένων σε 
περιοχές όπου υπάρχει έλλειψη παραγωγικού δυναμικού 
και εξυπηρετούν μειονεκτικές και ορεινές περιοχές της 
χώρας και τα μικρά νησιά του Αιγαίου που καθορίζονται 
αντίστοιχα με την οδηγία 75/268/ΕΟΚ του Συμβουλίου 
της 28ης Απριλίου 1975 (ί 128/19.5.1975) και τον Καν. 
(ΕΟΚ) 2019/1993 (Ι_184/27.7.1993) όπως εκάστοτε ισχύ¬ 
ουν. 

• Ίδρυση νέων μονάδων, από φορείς που θα προέλ- 
θουν από συγχώνευση επιχειρήσεων του τομέα αυτού με 
σκοπό την υλοποίηση του προτεινόμενου επενδυτικού 
σχεδίου και υπό την προϋπόθεση ότι αυτές θα διακόψουν 
την λειτουργία υφιστάμενων παλαιών ελαιοτριβείων 
τους, συνολικής δυναμικότητας αντίστοιχης με την δημι- 
ουργούμενη νέα μονάδα. 

- Μονάδες επεξεργασίας, τυποποίησης και συσκευα- 
σίας ελαιολάδου και ραφιναριών ελαιολάδου για επενδυ¬ 
τικά σχέδια εκσυγχρονισμού. 

-Μονάδες σπορελαιουργείων για επενδυτικά σχέδια εκ¬ 
συγχρονισμού. 

- Μονάδες επεξεργασίας βρώσιμων ελιών υπό την προ¬ 
ϋπόθεση ότι μετά την ολοκλήρωση του επενδυτικού σχε¬ 
δίου θα διαθέτουν παραγωγικές γραμμές συσκευασίας 
καταναλωτή ή και παραγωγής νέων τύπων προϊόντων 
στον τομέα αυτό (πάστα ελιάς, γεμιστές ελιές και άλλα) 
Οι γρομμές αυτές θα πρέπει να δημιουργούνται με το ενι- 
σχυόμενο επενδυτικό σχέδιο ή να υπάρχουν στην υφι¬ 
στάμενη μονάδα σε περίπτωση επέκτασης και εκσυγχρο¬ 
νισμού. 

ίϋ. τομέας οίνου: 

- Μονάδες οινοποιείων για επενδυτικά σχέδια που αφο¬ 
ρούν: 

• Εκσυγχρονισμό υφιστάμενων οινοποιείων 

• Ίδρυση νέων οινοποιείων ή επέκταση υφισταμένων 
αποκλειστικά σε μειονεκτικές και ορεινές περιοχές της 
χώρας και τα μικρά νησιά του Αιγαίου που καθορίζονται 
αντίστοιχα με την οδηγία 75/268/ΕΟΚ του Συμβουλίου 
της 28ης Απριλίου 1975 (Ε 128/19.5.1975) και τον Καν. 
(ΕΟΚ) 2019/1993 (1184/27.7.1993) όπως εκάστοτε ισχύ¬ 
ουν. 

• Ίδρυση νέων ή επέκταση υφισταμένων οινοποιείων 
παραγωγής οίνου από προϊόντα βιολογικής αμπελουρ¬ 
γίας σε όλη τη χώρα. 

Η διασφάλιση των πρώτων υλών και λοιπών προδιαγρα¬ 
φών για την παραγωγή βιολογικών προϊόντων πρέπει να 
αποδεικνύεται με νόμιμα παραστατικά πιστοποίησης από 
τους αρμόδιους φορείς. 

Στις περιπτώσεις αυτές ο υποβαλλόμενος φάκελος δια¬ 
βιβάζεται στην αρμόδια Υπηρεσία του Υπουργείου Αγρο¬ 
τικής Ανάπτυξης και Τροφίμων ή την αρμόδια Δ/νση Γε¬ 
ωργικής Ανάπτυξης της Περιφέρειας, η οποία εντός μη¬ 
νάς γνωμοδοτεί ως προς τον ορθολογικό σχεδίασμά του 
επενδυτικού σχεδίου για την παραγωγή των βιολογικών 
προϊόντων. 

• Ίδρυση νέων μονάδων, από φορείς που θα προέλ- 
θουν από συγχώνευση επιχειρήσεων του τομέα αυτού με 
σκοπό την υλοποίηση του προτεινόμενου επενδυτικού 
σχεδίου και υπό την προϋπόθεση ότι αυτές θα διακόψουν 
την λειτουργία υφιστάμενων παλαιών οινοποιείων τους, 
συνολικής δυναμικότητας αντίστοιχης με την δημιουρ- 
γούμενη νέα μονάδα. 

• Εγκατάσταση νέων γραμμών και εκσυγχρονισμό και 
επέκταση υφιστάμενων για α) παραγωγή ξυδιού από οίνο 
β) συμπυκνωμένου γλεύκουςγ) αποσταγμάτων από στέμ¬ 
φυλα. 

" Εγκατάσταση νέων και εκσυγχρονισμό και επέκταση 
υφιστάμενων γραμμών εμφιάλωσης οίνου 

ίν. τομέας οπωροκηπευτικών: 

- Μονάδες μεταποίησης οπωροκηπευτικών προϊόντων, 
πληντων μονάδων παραγωγής χυμών εσπεριδοειδών και 
μεταποίησης τομάτας. 

- Μονάδες παραγωγής χυμών εσπεριδοειδών για επεν¬ 
δυτικά σχέδια εκσυγχρονισμού 

- Μονάδες μεταποίησης βιομηχανικής τομάτας για 
επενδυτικά σχέδια εκσυγχρονισμού 

- Μονάδες αποξήρανσης οπωροκηπευτικών (δαμάσκη¬ 
να βερίκοκα, σύκα, σταφίδες, τομάτες και άλλα) 

- Μονάδες αξιοποίησης υπολειμμάτων των χρησιμοποι- 
ουμένων πρώτων υλών του τομέα μεταποίησης οπωρο¬ 
κηπευτικών, για την παραγωγή λιπασμάτων ή και ζωοτρο¬ 
φών. 

ν. Λοιποί τομείς 

- Μονάδες παραγωγής ξηρών καρπών 

- Μονάδες μεταποίησης γεωμήλων. 

- Μονάδες μεταποίησης ανθέων, συμπεριλαμβανομέ¬ 
νων και των ξηραντηρίων ανθέων. 

- Μονάδες επεξεργασίας πολλαπλασιαστικού υλικού. 

β. Στην μεταποίηση γεωργικών προϊόντων ζωικής προέ¬ 
λευσης ενισχύονταιτα επενδυτικά σχέδια που αφορούν: 

ί. τομέας κρέατος ζώων και πτηνών 

Μονάδες σφαγής ζώων και πτηνών (βοοειδή, αιγοπρό¬ 


βατα, χοίροι, πουλερικά, ινδιάνοι, στρουθοκάμηλοι, κου¬ 
νέλια) για επενδυτικά σχέδια που αφορούν: "Εκσυγχρονι¬ 
σμό υφιστάμενων λειτουργουσών μονάδων. 

• Ίδρυση σύγχρονων νέων ή επέκταση υφϋττάμενων 
μονάδων αποκλειστικά σε περιοχές που υπάρχει έλλειψη 
σφαγειοτεχνικής υποδομής ή σε αντικατάσταση υφιστά¬ 
μενων ακατάλληλων. 

Ειδικότερα, τα επενδυτικά σχέδια ίδρυσης νέων καθώς 
και επέκτασης υφιστάμενων χοιροσφαγείων ενισχύονται 
εφόσον (α) αφορούν μικρά σφαγεία δυναμικότητας μέχρι 
400 τον κρέατος / έτος σε μειονεκτικές και ορεινές περιο¬ 
χές της χώρας και τα μικρά νησιά του Αιγαίου που καθο¬ 
ρίζονται αντίστοιχα με την οδηγία 75/268/ΕΟΚ του Συμ¬ 
βουλίου της 28πς Απριλίου 1975 (1_ 128/19.5.1975} καιτον 
Καν. (ΕΟΚ) 2019/1993 (Ε184/27.7.1993) όπως εκάστοτε 
ισχύουν ή (β) υλοποιούνται σε οποιαδήποτε περιοχή της 
χώρας στα πλαίσια καθετοποίησηςτης παραγωγής μεγά¬ 
λων χοιροτροφικών. 

• Εγκαταστάσεις αδρανοποίησης παραπροϊόντων και 
υποπροϊόντων σφαγής ζώων και πτηνών 

- Μονάδες τεμαχισμού - τυποποίησης κρέατος ζώων και 
πτηνών και παραγωγής κρεατοσκευασμάτων που δεν 
έχουν υποστεί θερμική ή άλλου είδους επεξεργασία κα¬ 
θώς και αξιοποίησης βρώσιμων παραπροϊόντων. 

Για τα επενδυτικά σχέδια του τομέα κρέατος ο υποβαλ¬ 
λόμενος φάκελος διαβιβάζεται στην αρμόδια Υπηρεσία 
του Υπουργείου Αγροτικής Ανάπτυξης και Τροφίμων, η 
οποία εντός μηνάς γνωμοδοτεί ως την τήρηση των προα- 
ναφερόμενων προϋποθέσεων και τον ορθολογικό σχε¬ 
δίασμά του επενδυτικού σχεδίου. 

ϋ. τομέας Γάλακτος 

Μονάδες επεξεργασίας γάλακτος, παραγωγήςτυροκο- 
μικών προϊόντων, γιαούρτης και λοιπών γαλακτοκομικών. 

Ειδικότερα τα επενδυτικά σχέδια ίδρυσης νέων ή επέ¬ 
κτασης υφιστάμενων τυροκομικών μονάδων ενισχύονται 
μόνο εφόσον: 

(α) εξυπηρετούν ορεινές και μειονεκτικές περιοχές της 
χώρας και τα μικρά νησιά του Αιγαίου που καθορίζονται 
αντίστοιχα με την οδηγία 75/268/ΕΟΚ του Συμβουλίου 
της 28ης Απριλίου 1975 (Ε 128/19.5.1975) και τον Καν. 
(ΕΟΚ) 2019/1993 (Ε184/27.7.1993) όπως εκάστοτε ισχύ¬ 
ουν, και 

(β) υλοποιούνται σε οποιαδήποτε περιοχή της χώρας 
σε αντικατάσταση υφιστάμενης δυναμικότητας 

- Μονάδες αξιοποίησης παραπροϊόντων και υποπροϊό¬ 
ντων επεξεργασίας γάλακτος. 

ίϋ. Λοιποί τομείς μεταποίησης προϊόντων ζωεκής προέ¬ 
λευσης. 

Μονάδες επεξεργασίας αυγών και παραγωγής προϊό¬ 
ντων μεταποίησης αυγών. 

- Μονάδες παραγωγής φυσικού μελιού και λοιπών προϊ¬ 
όντων κυψέλης. 

γ. Στον τομέα παραγωγής ζωοτροφών: 

Μονάδες παραγωγής πλήρων τυποποιημένων μιγμά¬ 
των, προμιγμάτων πρόσθετων υλών ή συμπληρωματικών 
σύνθετων ζωοτροφών για επενδυτικά σχέδια εκσυγχρο¬ 
νισμού. 

- Μικρές μονάδες απλών παρασκευαστηρίων με απαι- 
τούμενους αποθηκευτικούς χώρους σε ορεινές και μειο¬ 
νεκτικές περιοχές της χώρας και τα μικρά νησιά του Αι¬ 
γαίου που καθορίζονται αντίστοιχα με την οδηγία 

75/268/ΕΟΚ του Συμβουλίου της 28ης Απριλίου 1975 (ί. 
128/19.5.1975) και τον Καν. (ΕΟΚ) 2019/1993 
(1184/27.7.1993) όπως εκάστοτε ισχύουν, για την κάλυψη 
των τοπικών αναγκών. 

Μονάδες παραγωγής αποκλειστικά βιολογικών μιγμά¬ 
των ετήσιας δυναμικότητας μέχρι 10.000 τόνους σε πε¬ 
ριοχές όπου παράγονται βιολογικά ζωοκομικά προϊόντα. 
Η διασφάλιση των πρώτων υλών και λοιπών προδιαγρα¬ 
φών για την παραγωγή βιολογικών ζωοτροφών και η πα¬ 
ραγωγή βιολογικών ζωοκομικών προϊόντων στην περιοχή 
πρέπει νο αποδεικνύεται με νόμιμα παραστατικά πιστο¬ 
ποίησης από τους αρμόδιους φορείς. 

Στις περιπτώσεις αυτές ο υποβαλλόμενος φάκελος δια¬ 
βιβάζεται στην αρμόδια Υπηρεσία του Υπουργείου Αγρο¬ 
τικής Ανάπτυξης και Τροφίμων ή την αρμόδια Δ/ση Γεωρ¬ 
γικής Ανάπτυξης της Περιφέρειας, η οποία εντός μηνάς 
γνωμοδοτεί ως προς τον ορθολογικό σχεδίασμά του 
επενδυτικού σχεδίου για την παραγωγή και διάθεση των 
βιολογικών προϊόντων. 

Μονάδες που επεξεργάζονται μηδική και παράγουν σύ- 
μπηκτα μηδικής 

- Μονάδες παραγωγής ιχθυοτροφών και ζωοτροφών οι¬ 
κιακών ζώων και γουνοφόρων ζώων. 

Μονάδες παραγωγής ενσακισμένου ενσιρώματος. 

- Μονάδες παραγωγής και αξιοποίησης υπολειμμάτων 
γεωργικών καλλιεργειών (κηπευτικά, δενδροκαλλιέργει- 
ες κ.λπ.). 

δ. Δεν υπάγονται στις διατάξεις του ν. 3299/2004 επεν¬ 
δυτικά σχέδια των παραπάνω περιπτώσεων (α), (β) και (γ) 
που αφορούν: 

ί. την μεταποίηση ή την εμπορία προϊόντων που προέρ¬ 
χονται από χώρες εκτός Ε.Ε. 

ϋ. την παρασκευή και εμπορία προϊόντων απομίμησης ή 
υποκατάστασης του γάλακτος και των γαλακτοκομικών 
προϊόντων. 

ϋί. τηνπαραγωγή ή μεταποίηση γενετικάτροποποιημένων 
προϊόντων σύμφωνα με την οδηγία 2001/18/ΕΚ. 

Άρθρο 3 

Ενισχυόμενες δαπάνες 

1. Στα επενδυτικά σχέδια της περ. α της παρ. 1 του άρ¬ 
θρου 2 της απόφασης αυτής ενισχύεται η παρακάτω κα¬ 
τηγορία δαπανών: 

Η αγορά και εγκατάσταση καινούργιων σύγχρονων μη¬ 
χανημάτων, ειδικών εγκαταστάσεων και λοιπού εξοπλι¬ 
σμού. Τα μισθώματα της χρηματοδοτικής μίσθωσης και¬ 
νούργιων σύγχρονων μηχανημάτων και λοιπού εξοπλι¬ 
σμού του οποίου αποκτάται η χρήση. 

2. Στα επενδυτικά σχέδια των περιπτώσεων β και γ της 
παρ. 1 και της παρ. 2 του άρθρου 3 της παρούσας από¬ 
φασης ενισχύονται οι παρακάτω κατηγορίες δαπανών : 

(ί) Η κατασκευή, επέκταση και εκσυγχρονισμός κτιρια- 
κών, ειδικών και βοηθητικών εγκαταστάσεων, καθώς και 
οι δαπάνες διαμόρφωσης περιβάλλοντος χώρου. 

(ϋ) Η αγορά αποπερατωθεισών ή ημιτελών βιομηχανι¬ 
κών ή βιοτεχνικών κτιριακών εγκαταστάσεων που παρα¬ 
μένουν σε αδράνεια και δεν χρησιμοποιούνται τουλάχι¬ 
στον για δύο (2) έτη πριν την υποβολή της αίτησης υπα¬ 
γωγής στις διατάξεις του παρόντος, υπότηνπροϋπόθεση 
ότι δεν ανήκουν σε προβληματική επιχείρηση, όπως ορί¬ 
ζεται στις κοινοτικές κατευθυντήριες γραμμές όσον αφο¬ 


ρά τις κρατικές ενισχύσεις για τη διάσωση και την ανα¬ 
διάρθρωση προβληματικών επιχειρήσεων (Ανακοίνωση 
1999/0288/2002) και δεν έχουν λάβει προηγούμενη κρα¬ 
τική ενίσχυση. 

(ϋί) Η αγορά βιοτεχνικών χώρων σε τυποποιημένα βιο¬ 
τεχνικά κτίρια των Βιομηχανικών και Επιχειρηματικών Πε¬ 
ριοχών - Β.Ε.ΠΕ. (ΒΙ.ΠΕ. Ε.Τ.Β.Α., λοιπές ΒΙ.ΠΕ, ΒΙ.Π Α, 
ΒΙΟ.ΠΑ. και τεχνοπόλεις ή τεχνολογικά πάρκα), υπό την 
προϋπόθεση ότι δεν ανήκουν σε προβληματική επιχείρη¬ 
ση, όπως ορίζεται στις κοινοτικές κατευθυντήριες γραμ¬ 
μές όσον αφορά τις κρατικές ενισχύσεις για τη διάσωση 
και την αναδιάρθρωση προβληματικών επιχειρήσεων 
(Ανακοίνωση 1999/0288/2002) και δεν έχουν λάβει προη¬ 
γούμενη κρατική ενίσχυση. 

(ϊν) Η αγορά και εγκατάσταση καινούργιων σύγχρονων 
μηχανημάτων, ειδικών εγκαταστάσεων λοιπού και εργα¬ 
στηριακού εξοπλισμού. Τα μισθώματα της χρηματοδοτι¬ 
κής μίσθωσης καινούργιων σύγχρονων μηχανημάτων και 
λοιπού εξοπλισμού του οποίου αποκτάται η χρήση. 

(ν) Η αγορά και εγκατάσταση καινούργιων σύγχρονων 
συστημάτων αυτοματοποίησης διαδικασιών και μηχα¬ 
νοργάνωσης, συμπεριλαμβανομένων των δαπανών αγο¬ 
ράς του αναγκαίου λογισμικού, καθώς και δαπανών εξο¬ 
πλισμού για τη διασφάλιση του ηλεκτρονικού περιεχομέ¬ 
νου. 

(νί) Οι δαπάνες μελετών που αποσκοπούν στην εισαγω¬ 
γή, ανάπτυξη και εφαρμογή σύγχρονης τεχνολογίας, τε¬ 
χνογνωσίας, σύγχρονων μεθόδων και βιομηχανικών σχε¬ 
δίων των παραγόμενων προϊόντων. 

(νϋ) Η αγορά καινούργιων μεταφορικών μέσων διακίνη¬ 
σης υλικών και προϊόντων εντός του χώρου της εντασσό¬ 
μενης μονάδας. Η αγορά καινούργιων μεταφορικών μέ¬ 
σων μαζικής μεταφοράς προσωπικού. Η αγορά και εγκα¬ 
τάσταση καινούργιου σύγχρονου εξοπλισμού και η 
κατασκευή εγκαταστάσεων για τη χερσαία ή θαλάσσια 
διακίνηση υλικών και προϊόντων. 

(νίϋ) Η αγορά καινούργιων αυτοκινήτων-ψυγείων μόνο 
εφόσον αποτελούν αναπόσπαστο στοιχείο της μονάδας. 

(ίχ) Η κατασκευή κτιρίων ή εγκαταστάσεων προοριζο- 
μένων για τη στέγαση, την αναψυχή ή τη συνεστίαση των 
εργαζομένων της επιχείρησης, καθώς και αιθουσών κα¬ 
τάρτισης προσωπικού, εφόσον αυτά γίνονται στην περιο¬ 
χή που είναι εγκατεστημένη η επιχείρηση. 

(χ) Τις δαπάνες μελετών, αγορές καινούργιου σύγχρο¬ 
νου εξοπλισμού, εγκατάστασης και λειτουργίας των ανα¬ 
γκαίων υποδομών και διαδικασιών, καθώς και τα έξοδα πι¬ 
στοποίησης των προϊόντων και των διαδικασιών δια- 
σφα\ιο(]ς της ποιότητας, σύμφωνα με τα αντίστοιχα 
ευρωπαϊκά πρότυπα από οργανισμούς διαπιστευμένους 
από τον αρμόδιο εθνικό φορέα. 

(χϊ) Οι δαπάνες που αφορούν τα τέλη που καταβάλλο¬ 
νται για τη διεθνή κατοχύρωση της εφεύρεσης από φυσι¬ 
κά ή νομικά πρόσωπα, τα τέλη για την ετήσια ανανέωση 
της διεθνούς κατοχύρωσης της εφεύρεσης για μια πε¬ 
νταετία, εφόσον έχει αρχίσει να πραγματοποιείται επέν¬ 
δυση για τη βιομηχανική εκμετάλλευση της, ύψους του¬ 
λάχιστον δεκαπλάσιου εκείνου των τελών. 

(χϋ) Οι δαπάνες εισαγωγής και προσαρμογής περιβαλ¬ 
λοντικά φιλικής τεχνολογίας στην παραγωγική διαδι¬ 
κασία. 

(χίϋ) Οι δαπάνες που συνδέονται με την μεταφορά τε- 

χνολογίας, άδειες εκμετάλλευσης ή τεχνικές γνώσεις. 

(χίν) Δαπάνες συμβούλων σύμφωνα με τους περιορι¬ 
σμούς της Ευρωπαϊκής Επιτροπής. Επιλέξιμες είναι οι με¬ 
λέτες για την οργάνωση της διοίκησης, την αναδιοργά¬ 
νωση των επί μέρους λειτουργιών της επιχείρησης, τον 
ανασχεδιασμό των επιχειρηματικών διαδικασιών, την τυ¬ 
ποποίηση των διαδικασιών, των ερευνών της αγοράς, την 
εκπόνηση των μελετών προώθησης προϊόντων ή υπηρε¬ 
σιών, καθώς και των συγκριτικών μελετών επιδόσεων. 

Οι ανωτέρω μελέτες θα πρέπει να συναρτώνται άμεσα, 
να προσδιορίζονται και να εξυπηρετούν την υλοποίηση 
του υποβαλλόμενου στις διατάξεις του ν. 3299/2004 επεν¬ 
δυτικού σχεδίου. 

3. Οι ενισχυόμενες δαπάνες πρέπει να αφορούν πάγια 
στοιχεία. 

Οι ένισχυόμενες δαπάνες για αυλές επενδύσεις, στις 
οποίες περιλαμβάνονται και οι δοπάνες συμβούλων της 
περ. 14 της παρ 2 του παρόντος άρθρου, δεν μπορούν να 
υπερβαίνουν το 8% του κόστους του επενδυτικού σχεδί¬ 
ου, θα πρέπει να αποτελούν οποσβεοτέα στοιχεία του 
ενεργητικού που θα χρησιμοποιούντο αποκλειστικά κοι 
μόνο στην ενισχυόμενη επένδυση κα; 9α αποκτούνται 
από τρίτους με τους όρους που ισχύουν στην αγορά. 

Οι λειτουργικές δαπάνες δεν αποτελούν ενισχυόμενες 
δαπάνες του ν. 3299/2004. 

Άρθρο 4 

Δικαιολογητικά υποβολής αιτήσεων 
α. Ισχύουντα γενικά καθώς και τα ειδικά δικαιολογητικά 
ανά είδος επενδυτικού σχεδίου της υπ’ αριθμ. 
8352/3.3.2005 απόφασης του Υπουργού Οικονομίας και 
Οικονομικών περί" Καθορισμού των δικαιολογητικών και 
των τεχνοοικονομικών στοιχείων για την ενίσχυση των 
επενδυτικών σχεδίων με τα κίνητρα της επιχορήγησης, 
της επιδότησης χρηματοδοτικής μίσθωσης και της επιδό¬ 
τησης της κόστους της δημιουργούμενης απασχόλησης, 
σύμφωνα με τις διατάξεις του ν.3299/2004 
β. Επιπρόσθετα απαιτούνται για τα επενδυτικά σχέδια 
ί. σφαγείων, σφαγείων πτηνών, κουνελιών και εκτρεφό¬ 
μενων θηραμάτων 

- Άδεια σκοπιμότητας Ιδρυσης ή επέκτασης από την Δι¬ 
εύθυνση Κτηνιατρικής της Νομαρχίαςήτης Περιφέρειας, 
ανάλογα με το ύψος του δυναμικού επεξεργασίας 

- Έγκριση διάθεσης στερεών αποβλήτων προς αδρανο- 
ποίηση 

- Έγκριση περιβαλλοντικών όρων 

ϋ. επεξεργασίας κρέατος ή παραγωγή προϊόντων με βά¬ 
ση το κρέας (νωπό ή κατεψυγμένο) 
άδεια ίδρυσης 

Άρθρο 5 

Πρόσθετοι όροι, περιορισμοί και προϋποθέσεις 

1. Οι ενισχύσεις χορηγούνται εφόσον από τα υποβαλ¬ 
λόμενα στοιχεία και δικαιολογητικά και την αξιολόγηση 
που διενεργείται από τον κατά περίπτωση αρμόδιο φορέα 
σύμφωνα με τις διατάξεις του ν. 3299/2004 και της πα¬ 
ρούσας απόφαση προκύπτει (α) η οικονομική βιωσιμότη¬ 
τα του επενδυτικού σχεδίου όπως ορίζεται στα κριτήρια 
υπαγωγής του άρθρου 6 του ν. 3299/2004, παρ 1 περιπτ. 
βίϋ και (β) στα επενδυτικά σχέδια γεωργικών εκμεταλλεύ¬ 
σεων η επαρκής επαγγελματική ικανότητα του φορέα 
στις επενδύσεις. 


2. Οι ενισχύσεις πορέχονται σε επιχειρήσεις που πλη¬ 
ρούν τις ελάχιστες προϋποθέσεις σχετικό με το περιβάλ¬ 
λον, την υγιεινή και την καλή διαβίωση των ζώων. Η τήρη¬ 
ση του όρου αυτού θα πρέπει να ελέγχεται με βάση τις χο- 
ρηγηθείσες από τις αρμόδιες υπηρεσίες εγκρίσεις και 
άδειες, κατά την αξιολόγηση και υπαγωγή των επενδυτι¬ 
κών σχεδίων και κατά την διενέργεια ελέγχων της υλοποί¬ 
ησης αυτών για την καταβολή των ενισχύσεων. 

3. Οι επιλέξιμες δαπάνες των ενισχυόμενων επενδυτι¬ 
κών σχεδίων δεν πρέπει να υπερβαίνουντο ποσό των 12,5 
εκατ. ευρώ και το πραγματικό ποσό της χορηγούμενης 
ενίσχυσης δεν μπορεί να υπερβεί το ποσό των 6 εκατ. ευ¬ 
ρώ. 

4. Οι ενισχύσεις που παρέχονται στις επενδύσεις βάσει 
του άρθρου 4 του ν. 3299/1998 εκφραζόμενες σε Ακαθά¬ 
ριστο Ισοδύναμο Επιχορήγησης (ΑΙΕ) δεν πρέπει να 
υπερβαίνουν τα παρακάτω όρια: 

α. Για επενδυτικά σχέδιατου πρωτογενή τομέα τηςπαρ. 
1 του άρθρου 2 της παρούσας απόφασης 

• το 50% των επιλέξιμων δαπανών σε μειονεκτικές πε¬ 
ριοχές όπως ορίζονται την Οδηγία του Συμβουλίου 
81/645/ΕΟΚ(Ι_ 238/1/24.8.1981) 

• το 40% των επιλέξιμων δαπανών στις άλλες περιοχές. 

• Το 55% για δαπάνες που αφορούν την προστασία και 
τη βελτίωση του περιβάλλοντος και τη βελτίωση των συν¬ 
θηκών υγιεινής στις κτηνοτροφικές εκμεταλλεύσεις ή την 
καλή διαβίωση των εκτρεφόμενων ζώων, σε όλες τις πε¬ 
ριοχές της χώρας. 

Η αύξηση αυτή του ορίου ενίσχυσης επιτρέπεται απο¬ 
κλειστικά για επενδύσεις που υπερβαίνουν τις ελάχιστες 
κοινοτικές απαιτήσεις ως προς τα ανωτέρω ή για επενδύ¬ 
σεις που πραγματοποιούνται με σκοπό τη συμμόρφωση 
με προσφάτως θεσπισθέντα ελάχιστα πρότυπα, αφορά 
μόνο τις πρόσθετες επιλέξιμες δαπάνες που είναι απα¬ 
ραίτητες για τους σκοπούς αυτούς και δεν εφαρμόζεται 
σε επενδύσεις που έχουν ως αποτέλεσμα την αύξηση της 
παραγωγικής ικανότητας. 

Για την εφαρμογή του αυξημένου ορίου ενίσχυσης της 
περίπτωσης αυτής, όσον αφορά τη τήρηση των σχετικών 
όρων και προϋποθέσεων βάσει της κοινοτικής νομοθε¬ 
σίας γνωμοδοτεί εντός μηνός από την αποστολή του φα¬ 
κέλου, η αρμόδια Υπηρεσία του Υπουργείου Αγροτικής 
Ανάπτυξης και Τροφίμων ή η αρμόδια Διεύθυνση Γεωργι- 
κής Ανάπτυξης της Περιφέρειας. 

β. Για επενδυτικά σχέδια στους τομείς μεταποίησης της 
παρ. 2 του άρθρου 2 της παρούσας απόφασης το ανώτα¬ 
το όριο 50% των επιλέξιμων δαπανών της επένδυσης σε 
όλες τις περιοχές της χώρας 

5. Για τα επενδυτικά σχέδια που ενισχύονται με το κίνη¬ 
τρο της φορολογικής απαλλαγής ισχύουν ακολουθείται η 
διαδικασία που προβλέπεται στις αντίστοιχες διατάξεις 
του ν. 3299/2004. Σε όσα επενδυτικά σχέδια απαιτείται 
σύμφωνα με τις διατάξεις της παρούσας απόφασης η 
γνωμάτευση του Υπουργείου Αγροτικής Ανάπτυξης ή της 
αρμόδιας Διεύθυνσης Γεωργίκής Ανάπτυξης της Περιφέ¬ 
ρειας αυτή θα λαμβάνεται με πρωτοβουλία του φορέα 
της επένδυσης και θα αποτελεί στοιχείο ελέγχου από την 
αρμόδια Δημόσια Οικονομική Υπηρεσία (Δ.Ο.Υ.). 

Άρθρο 6 

Από τις διατάξεις της παρούσας απόφασης εκτιμάται 

ότι η δαπάνη που θα προκόψει σε βάρος του Προϋπολο¬ 
γισμού Δημοσίων Επενδύσεων εξαρτάται οπό το συνολι¬ 
κά κόστος των επενδυτικών σχεδίων που θα υπαχθούν 
σης διατάξεις του αναπτυξιακού νόμου 3299/2004 (ΦΕΚ 
261/Α/23.12.2004) και προβλέπεται από την ετήσια από¬ 
φαση καθορισμού κονδυλίων για την κάλυψη των δαπα¬ 
νών αυτών. 

Άρθρο 7 

1. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 


2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




